作者：吴文英
词牌/韵律：十二郎・二郎神

paragraphs: 素天际水，浪拍碎、冻云不凝。
记晓叶题霜，秋灯吟雨，曾系长桥过艇。
又是宾鸿重来后，猛赋得、归期才定。
嗟绣鸭解言，香鲈堪钓，尚庐人境。
幽兴。
争如共载，越娥妆镜。
念倦客依前，貂裘茸帽，重向淞江照影。
酹酒苍茫，倚歌平远，亭上玉虹腰冷。
迎醉面，暮雪飞花，几点黛愁山暝。